Държавен вестник, бр. 77, 2011 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  77
Чл. 138. Колективна инвестиционна схе­
ма, за която Република България е държава 
членка по произход и която предлага дяловете 
си на територията на друга държава членка, 
публикува в тази държава членка емисионна­
та стойност и цената на обратно изкупуване 
на дяловете си с честота, определена в този 
закон и актовете по прилагането му. 
Чл. 139. Контролът върху дейността на 
колективна инвестиционна схема, за която 
Република България е държава членка по 
произход и която предлага дяловете си на 
територията на друга държава членка, се 
осъществява от комисията в съответствие с 
разпоредбите на чл. 116 и 117, с изключение 
на контрола за спазване на съответните на 
чл. 130 – 132 изисквания в законодателството 
на приемащата държава членка, както и на 
законите, подзаконовите нормативни актове 
и административните актове в приемащата 
държава членка, които са извън приложното 
поле на Директива 2009/65/ЕО, който се осъ­
ществява от надзорния орган на приемащата 
държава членка. 
Чл. 140. (1) При вземане на решение за 
отнемане на лиценза, съответно разрешени­
ето за извършване на дейност на колективна 
инвестиционна схема, за прилагане на прину­
дителна административна мярка за спиране на 
обратното изкупуване на дяловете или друга 
принудителна административна мярка, или 
за налагане на административно наказание 
комисията незабавно съобщава решението 
си на компетентните органи на приемащата 
държава членка, а в случаите, когато упра­
вляващото є дружество е с произход от друга 
държава членка – и на компетентните органи 
на тази държава. 
(2) В случая по ал. 1 комисията може да 
приложи принудителни административни 
мерки или да наложи административно на­
казание на управляващото дружество само 
ако дружеството нарушава разпоредби, за 
спазването на които контролът се осъщест­
вява от комисията, а не от компетентния 
орган от държавата членка по произход на 
управляващото дружество.
Г л а в а  ч е т и р и н а д е с е т а
ПРЕОБРАЗУВАНЕ И ПРЕКРАТЯВАНЕ
Раздел І
Видове преобразуване
Чл. 141. (1) Колективна инвестиционна 
схема, за която Република България е държава 
членка по произход, може да се преобразува 
само чрез сливане и вливане след разреше­
ние на комисията, когато всички останали 
участващи в преобразуването колективни 
инвестиционни схеми са с произход от Репу­
блика България.
(2) Колективна инвестиционна схема, за 
която Република България е държава членка 
по произход, може да се преобразува само 
чрез сливане и вливане след разрешение на 
комисията, когато колективната инвестици­
онна схема е преобразуваща се и в преобра­
зуването участват колективни инвестиционни 
схеми с произход от други държави членки.
(3) Преобразуване чрез сливане и влива­
не на колективни инвестиционни схеми при 
условията на ал. 2 е налице и при сливане 
и вливане на отделни инвестиционни под­
фондове от една или няколко колективни 
инвестиционни схеми. 
(4) Колективна инвестиционна схема, за 
която Република България е държава членка 
по произход, може да участва в преобразуване 
по чл. 142, ал. 3, когато тя не е преобразуваща 
се, и тази форма на преобразуване е допусти­
ма съгласно законодателството на държавата 
членка по произход на преобразуващите се 
колективни инвестиционни схеми и е полу­
чено разрешение за тяхното преобразуване от 
компетентния орган на тази държава членка. 
(5) Инвестиционно дружество, за което 
Република България е държава членка по 
произход, може да се преобразува и чрез про­
мяна в правната си форма в договорен фонд 
след разрешение на комисията при условия 
и по ред, определени с наредба.
Чл. 142. (1) При преобразуване чрез вливане 
една или повече колективни инвестиционни 
схеми или съответните є инвестиционни 
подфондове (преобразуващи се колективни 
инвестиционни схеми) се прекратяват без 
ликвидация и прехвърлят на друга същест­
вуваща колективна инвестиционна схема или 
на съответните є инвестиционни подфондове 
(приемаща колективна инвестиционна схема) 
всичките си активи и пасиви срещу предос­
тавяне на дялове на приемащата колективна 
инвестиционна схема на притежателите на 
дялове на преобразуващите се колективни 
инвестиционни схеми, ако е приложимо – и 
на парична сума в размер, не по-висок от 10 
на сто от стойността на така предоставени­
те дялове, определена на базата на нетната 
стойност на активите.
(2) При преобразуване чрез сливане две или 
повече колективни инвестиционни схеми или 
съответните им инвестиционни подфондове 
(преобразуващи се колективни инвестиционни 
схеми) се прекратяват без ликвидация и прех­
върлят на друга учредена от тях колективна 
инвестиционна схема или на съответните є 
инвестиционни подфондове (новоучредена 
колективна инвестиционна схема) всички­
те си активи и пасиви срещу предоставяне 
на дялове на новоучредената колективна 
инвестиционна схема на притежателите на 
дялове на преобразуващите се колективни 
инвестиционни схеми, ако е приложимо – и